SouthAfrica.com | Explore and Discover South Africa | Toer deur die Groote Schuur Landgoed
Die Groote Schuur Landgoed is geleë aan die bergkant van die Duiwelspiek as deel van die pragtige kusstad, Kaapstad. Hierdie groot park-landskap is aan die Suid-Afrikaanse volk nagelaat deur Cecil John Rhodes wat in 1902 gesterf het. Tans word hierdie nalatenskap beskerm en ontwikkel deur die Suid-Afrikaanse Nasionale Parke vir die genot van alle Suid-Afrikaners en besoekers aan ons land.
Die Rhodes-gedenkteken en huisie, wat tans 'n tuiste bied aan 'n teetuin, is in die periode 1910 tot 1912 onder die toesig van die bekende argitek, sir Herbert Baker, opgerig. Die gedenkteken is na Rhodes se dood opgerig en Baker het die Griekse tempel te Segesta nageboots. Die presiese plasing daarvan was 'n plek wat Rhodes besonder geheg aan was en wat hyself beskryf het as 'n gesig wat nêrens ter wêreld oortref word nie.
Die groot gegewelde herehuis op die landgoed, ook bekend as Groote Schuur, het sy ontstaan in die 17de eeu gehad as 'n graanskuur en is eers later omskep tot 'n huis. Die huis het ongelukkig afgebrand en Rhodes het aan sy vriend, Herbert Baker, opdrag gegee om die huis te herskep en dit as ampswoning vir die Eerste Minister van Suid-Afrika in te rig. Na 1994, toe Nelson Mandela president van Suid-Afrika geword het, het die Genadendal woning (vroeër bekend as Westbrooke) op die Groote Schuur landgoed die ampswoning van die president geword en is die Groote Schuur herehuis omskep tot 'n museum. Die herehuis se binnekant het talle eksklusiewe tapisserieë asook 'n omvattende versameling van Engelse en Kaapse silwerware op uitstalling.
'n Nabygeleë woning , bekend as die Woolsack, wat in 'n stadium die somertuiste van Rudyard Kipling was, en nou deel van die Universiteit van Kaapstad is, is ook deel van die landgoed. Die nabygeleë Universiteit van Kaapstad se mediese studente word opgelei in die Groote Schuur Hospitaal wat benewens ander hoogtepunte in sy geskiedenis ook die plek was waar professor Chris Barnard die eerste oorplanting van 'n menshart gedoen het. Die statige geboue van die Universiteit van Kaapstad, wat met rankplante oortrek is, bied 'n ongelooflike uitsig op Tafelbaai en die Atlantiese Oseaan.
Die landgoed bevat ook die tradisionele Hollandse windmeul, die Mostertmeul, asook die Baxter Teaterkompleks. 'n Dieretuin op die oorspronklike landgoed bied weiveld vir eksotiese wildsoorte waaronder Sjinese bokke en ook die tapirs van die Himalajas.
Vir besoekers aan Kaapstad is 'n verkenning van die Groote Schuur landgoed verpligtend om 'n begrip te vorm vir Suid-Afrikaanse kultuur en geskiedenis.
Die Eden Challenge avontuurresies
Die gewilde Eden Challenge avontuurresies is geskeduleer om van 25 tot 28 Oktober 2007 in die natuurskone Tuinroete van die Wes-Kaap plaas te vind. Die dertiguurresies strek oor 'n afstand ...